Kalendár Pirelli

Kalendár Pirelli je nepredajný exkluzívny kalendár s umeleckými fotografiami aktov známych herečiek a modeliek.

Kalendár 
Začiatky kalendára siahajú do roku 1964 kedy oddelenie marketingu britskej pobočky talianskej spoločnosti Pirelli (výrobca pneumatík) vydalo kalendár pre klientov firmy ako darček pri príležítosti končiaceho sa roka. Prvým fotografom, ktorý pre kalendár fotil bol Robert Freeman, dvorný fotograf skupiny Beatles. Časom sa kalendár stal renomovaným, v obmedzenom množstve dostupným hlavne pre vybrané VIP (hlavy štátov, kráľovstiev) a pre klientov firmy Pirelli. 

V roku 1974 vzhľadom na ropnú krízu sa spoločnosť Pirelli rozhodla zastaviť vydávanie kalendára, ale po desiatich rokoch sa objavila nová edícia a odvtedy je uvedenie novej edície prestížnou kultúrno-spoločenskou akciou.

Témy fotografií ako aj lokality, kde fotografie vznikajú, sa menia každý rok.

Charitatívne dražby 
Každoročne sú s kalendárom spojené aj charitatívne dražby. Výťažok z dražieb ide zvyčajne na projekty zamerané na starostlivosť o choré či chudobné deti, výskum liečby AIDS, či rakoviny. Na Slovensku so spoločnosťou Pirelli exkluzívne spolupracuje server Pravda.sk s denníkom Pravda. 15. decembra 2009 sa uskutočnila v poradí šiesta dražba jediného výtlačku kalendára Pirelli na Slovensku, výťažok z ktorej získala mimovládna nezisková organizácia Spoločnosť priateľov detí z detských domovov Úsmev ako dar.

Osobnosti a Pirelli

Ženy na fotografiách 
Slávni fotografi, ktorí sú vybraní, aby vyfotografovali svoju umeleckú predstavu ženského tela berú túto príležitosť ako poctu, rovnako ako modelky a známe ženy, ktoré fotografom pózujú. V priebehu rokov sa v kalendároch Pirelli objavili aj Sienna Miller, Naomi Campbell, Gisele Bündchen, Kate Moss, Cindy Crawford, Selma Blair, Lauren Bush, Laetitia Casta, Rachel Leigh Cook, Milla Jovovich, Heidi Klumová, Sophia Loren, Penélope Cruz, Brittany Murphy,  Amy Smart, Julia Stiles, Karolína Kurková,Raica Oliveira, Adriana Lima, Bridget Moynahan, Shannyn Sossamon, Mena Suvari, Monet Mazur, Aurelie Claudel, Fernanda Tavares, Frankie Rayder, Angela Lindvall, Hilary Swank a Yamila Díaz.

Fotografi a lokality 
1964 Robert Freeman – Malorka
1965 Brian Duffy –  Južné Francúzsko 
1966 Peter Knapp – Al-Husajma, Maroko 
1967 nebol publikovaný
1968 Harry Peccinotti – Tunis 
1969 Harry Peccinotti – Big Sur, Kalifornia 
1970 Francis Giacobetti – Bahamy 
1971 Francis Giacobetti – Jamajka 
1972 Sarah Moon – Villa Les Tilleuls, Paríž 
1973 Brian Duffy – Londýn 
1974 Hans Feurer – Seychely 

1975-1983 neboli publikované

1984 Uwe Ommer – Bahamy 
1985 Norman Parkinson – Edinburgh, Škótsko
1986 Bert Stern – Cotswolds, Anglicko 
1987 Terence Donovan – Bath, Anglicko 
1988 Barry Lategan – Londýn 
1989 Joyce Tennyson – Polaroid Studios, New York
1990 Arthur Elgort – Sevilla, Španielsko
1991 Clive Arrowsmith – Francúzsko
1992 Clive Arrowsmith – Almería, Španielsko
1993 John Claridge – Seychely
1994 Herb Ritts – Bahamy
1995 Richard Avedon – New York
1996 Peter Lindbergh – El Mirage, Kalifornia
1997 Richard Avedon – New York
1998 Bruce Weber – Miami
1999 Herb Ritts – Los Angeles
2000 Annie Leibovitz – Rhinebeck, N. New York
2001 Mario Testino – Neapol, Taliansko
2002 Peter Lindbergh – Hollywood, Los Angeles
2003 Bruce Weber – Kampánia
2004 Nick Knight – Londýn
2005 Patrick Demarchelier – Rio de Janeiro
2006 Mert Alas a Marcus Piggot – Côte d’Azur 
2007 Inez van Lamsweerde a Vinoodh Matadin – štúdiová sada 
2008 Patrick Demarchelier – Šanghaj
2009 Peter Beard – Kalahari, Botswana
2010 Terry Richardson – Brazília

Knižné vydanie 
 2007 - Italo Zannier: Kalendáře Pirelli (Slovart, ISBN 978-80-7391-056-3) v češtine

Referencie

Externé odkazy 
Oficiálna stránka
Kalendár Pirelli 2008
Men's Vogue Slideshow: Five decades of photos from the Pirelli calendar

Pirelli